sv hu hu hu hu hu hu en hu ga hu hu hu hu hu hu en en en en hu hu en en en en en en en hu en sv en en en en en de hu en hu hu hu hu hu hu hu hu hu en en en en de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu en en en en en en en en de hu hu hu hu hu hu hu hu hu hu hu hu hu hu hu ca hu en en en en de hu hu hu hu hu hu hu hu hu hu en en en en de hu hu hu en en en en en en en en en en en en de hu hu id en hu hu hu hu hu en en en en de hu hu hu hu hu en en en en de hu hu hu hu hu hu hu hu hu hu hu hu hu hu hu hu hu hu hu en hu hu hu hu en en en en de hu hu en hu hu en en en en de hu hu hu en hu hu en en en en en hu hu hu hu hu hu hu hu hu en en ca en en en en hu en en en en en en en hu en hu en sv hu en hu en hu pt en hu en pt hu hu hu zh en hu en en en en de hu hu hu hu en hu en en en en de hu hu hu hu hu hu hu hu hu hu hu hu hu hu fi hu en en en en hu hu en en en en hu hu hu hu hu en en en en hu hu hu en en en en de hu hu hu hu hu hu hu en en en en hu hu hu hu hu hu en en en en hu hu hu hu hu hu hu hu hu hu en en en en de hu hu hu en en en en de hu hu hu hu en en en en de hu hu hu hu en hu en en en en hu en hu hu hu hu hu hu hu hu en hu hu ca en en hu en hu hu en en hu en hu en sv en en hu hu hu hu hu hu hu hu en en en en en en en en hu en hu en hu en hu en en en hu en hu en en en hu en hu en en it en sv en en hu en hu en en cs en en sv en
A Grosics Alapítvány bankszámlaszáma: 11704007-21062915-00000000 OTP Bank
A Grosics Alapítvány adószáma: 18735862 - 2 - 43
DAIKIN - Grosics Gyula Focitábor
Az idei Focitábor két turnusban lesz elérhető:
Június 15-19, hétfőtől- péntekig (8-16 h-ig.)
Nyári focitáborunkba 5 és 13 év közötti gyermekek jelentkezését várjuk – fiúkét és lányokét egyaránt!
Fontos, hogy a táborokra csak online regisztrációs lapunkon lehet jelentkezni, mely az alábbi linkre kattintva érhető el, és tölthető ki.
A XI. kerületi Tankerület igazgató Június 15-ig nem engedélyezi az Iskolában az edzéseket.
(AKI A 11 KERÜLTBE JÁR EDZÉSRE AZ JÖHET TERMÉSZETESEN A 15 KERÜLETBE EDZÉSRE)
A XV. kerületi Önkormányzat döntése értelmében a Budai II László stadion pályáit május 28-tól részletes, kidolgozott higiéniás szabályok mentén újra megnyitják.
A Grosics Alapítvány eddig is mindent megtett a járvány elleni védekezésben, és az újranyitás során is a legnagyobb óvatossággal és körültekintéssel, a fokozatosság elvének messzemenő figyelembe vételével, példamutatóan kívánunk eljárni.
Továbbra is azt tekintjük elsődleges feladatunknak, hogy sportolóink és azok családjai, sportszakembereink és munkatársaink egészségét és életét megvédjük. A célok elérése érdekében az edzések megtartását csak úgy tesszük lehetővé, ha maradéktalanul biztosíthatóak az egészséges munkavégzés feltételei, az egészséges edzés feltételei.
A közegészségügyi és járványhelyzetre tekintettel a Grosics Alapítvány az alábbi döntéseket hozta az edzések újrakezdéséről:
A sportedzéseken való részvétel önkéntes, mindenki maga dönti el a járványhelyzet alatt, hogy be kíván-e kapcsolódni a szakosztályi edzésekbe, vagy sem. Egyetlen játékost sem ér negatív elbírálás, aki úgy dönt, hogy nem vesz részt az edzéseken.
· Belépés előtt kézfertőtlenítővel történő kézmosás.
· A sporttelep területén a kontakttal járó üdvözlési formákat(pl:kézfogás)kerülni kell.
· Az edzések idejét idősávokban szabályozzuk. Az edzéseket kiscsoportokban tartjuk.
· A végzett gyakorlatokat úgy alakítottuk ki, hogy főként önállóan végezhető technikai, koordinációs, kondicionális gyakorló feladatok legyenek döntő többségben.
· Minden edzés zárt kapus. A sporttelepre csak az egyesület játékosai, illetve edzői léphetnek be. (Hozzátartozók, szülők nem). Amennyiben lehetséges megkérjük játékosainkat, és hozzátartozóikat, hogy ne tömegközlekedéssel érkezzenek a sporttelepre.
· Öltözőhasználat nem megengedett, a játékos csak átöltözve léphet be a létesítménybe (váltó cipő megengedett). Minden játékos saját kulacsot hoz nevével ellátva, és csak abból ihat.
Amennyiben valaki úgy dönt, hogy az edzésekbe be kíván kapcsolódni, a következő nyilatkozatokat kell teljesítenie a belépés előtt:
Egy nyilatkozatot kell hoznia az első edzésre az edzőn keresztül a szakosztályvezetőnek, mely az alábbiakat tartalmazza:
-nyilatkozat, hogy önként vesz részt az edzésen (kiskorú esetén szülői nyilatkozat)
-nyilatkozat, hogy a sportoló láztalan, és közvetlen környezetében az elmúlt 14 napban lázas megbetegedés nem volt, az alábbi tünetek egyikét sem észlelte magán és közvetlen környezetén (láz, nehézlégzés, hidegrázás, köhögés, légszomj, hasmenés, íz vagy szaglásérzék változása, fejfájás, szokatlan gyengeség)
nyilatkozat, hogy aláveti magát minden edzés előtt a testhőmérséklet megmérésének.
-nyilatkozat arról, hogy amennyiben a tünetek bármelyikét magán és közvetlen környezetén észleli, haladéktalanul tájékoztatja az edzőjét, és az edzéslátogatást azonnal felfüggeszti.
- Ezen felül minden edzésre(!) egy a XV. kerületi önkormányzat által összeállított nyilatkozatot kell hoznia a játékosoknak. Tehát első edzésre két nyilatkozatot kell hozni, onnantól minden edzésre az önkormányzat által küldöttet.
A nyilatkozat megtétele munkatársaink, edzőink részére is kötelező!
A nyilatkozatokat a facebook csoportba, illetve a klub honlapjára www.grosicsalapitvany.hu-ra is feltöltjük.
Kérjük, vasárnap estig jelezzék a korosztályos edzőnél szándékukat, hogy részt kívánnak-e venni az edzéseken, hogy a csoportbeosztásokat el tudjuk végezni.
A pontos beosztásról, menetrendről hétfő este az edzői értekezlet után részletesebb tájékoztatással jelentkezünk felétek!
A XV. kerületben a kapustábor bizonytalan helyzet miatt elmarad :(((((
A XI. kerültben lesz focis tábor a Grosics Iskolában két turnusban, ennek a részletes feltételei a hétvégén kidolgozásra kerülnek
Mellékelve küldenék egy jelentkezési lapot a táborral kapcsolatban, kérnék mindenkit, aki szeretne jönni az töltse ki és küldje vissza a jelentkezes@grosicskapusiskola.hu címre, erre azért van szükség, hogy felmérjük mekkora az igény a táborral kapcsolatban.
KÉRNÉK MINDENKIT A MELLÉKLET ELOLVASÁSÁRA!
Bármilyen változás történik azt a Facebook csoportban, illetve a honlapon azonnal közzéteszünk!
Bármilyen kérdéssel kapcsolatban keressenek bizalommal!
NYILATKOZAT 18 év feletti sportoló esetében>>>
NYILATKOZAT 18 év alatti sportoló esetében>>>
GROSICS GYULA focitábor jelentkezési  lap>>>
GROSICS ALAPÍTVÁNY (Kapusiskola) covid járvány idejére vonatkozó szabályzata>>>
Tisztelt Szülők! Tisztelt Sportolóink!
A mai napon a XV. kerületi Önkormányzat Polgármester Asszonyától az alábbi közleményt kapta kerületi egyesületünk. Ennek értelmében 2020.03.13-tól (péntek) napjától az alábbi sportlétesítményeket visszavonásig nem használhatjuk sem edzések, sem mérkőzések megtartására: Budai II László stadion valamint a kerületi iskolák műfüves pályái, illetve tornatermei.
A XI. kerületi Újbudai Grosics Gyula Sport Általános Iskola igazgató Kis Mihálytól az alábbi közleményt kaptuk.
A 2020. március 11-i kormányrendelettel összhangban és a Tankerület állásfoglalását kikérve azt a döntést kellett meghoznom, hogy határozatlan ideig a járványra való tekintettel a pályák-termek bérlése hétfőtől (2020. március 16.) a nem "grosicsos" diákok és felnőttek részére szünetel.
Megértésüket megköszönve maradok tisztelettel....
Ennek tükrében pénteki naptól az egyesületünk az edzéseit visszavonásig, határozatlan időre felfüggesztjük!
A Magyar Labdarúgó Szövetség (MLSZ) vezetősége döntésének értelmében – összhangban a kormány bejelentett intézkedéseivel – a koronavírus terjedésének megfékezése érdekében a grassroots intézményi és egyesületi programok (Bozsik-program, Fair Play Cup, szociális programok) rendezvényei (tornák, fesztiválok) határozatlan ideig felfüggesztésre kerülnek. A programok rendezvényeinek esetleges későbbi időpontban történő megrendezésével kapcsolatban – a járványügyi helyzettel kapcsolatos fejlemények és népegészségügyi információk alapján – a Magyar Labdarúgó Szövetség a későbbiek során ad tájékoztatást.
Amennyiben a Grosics Alapítvány bármely sportolója, kísérője, munkatársa, illetve közös háztartásban élő családtagjaik bármelyike az elmúlt 14 napon belül a koronavírus terjedésével érintett, fokozott biztonsági kockázatot jelentő országokban járt, vagy fizikai kapcsolatba került olyan személlyel, aki a fent felsorolt területeken tartózkodott a jelzett időtartamon belül, úgy kérjük, hogy a következő 14 nap alatt ne látogassa az egyesület edzéseit és rendezvényeit, valamint ezt jelezze hivatalos elérhetőségeink bármelyikén.
Amennyiben a koronavírus elleni védekezésre való tekintettel kialakult helyzetben változás áll be, úgy a Grosics Alapítvány hivatalos felületein további tájékoztatást fog közzétenni.
Kérjük a Grosics Alapítvány valamennyi sportolójának, stábtagjának felelős együttműködését, a fentiek fegyelmezett betartását!
További információk a koronavírussal kapcsolatban: https://koronavirus.gov.hu/
RÉSZT VETTÜNK A 24. NAGY SPORTÁGVÁLASZTÓN!
A Grosics Alapítvány, Kapusiskola évek óta részt vesz a Nagy Sportágválasztón, amely általában május végén, illetve szeptember végén kerül megrendezésre. Idén május 24-25.-én rendezték meg a Merkapt Sportközpontban.
Alapítványunknak nagyon fontos, hogy ezen a rendezvényen részt vehet, mert Grosics Gyula névadónk elképzelésének megfelelően minél több kisgyermekkel ismertethessük meg a labdarúgás, sport szépségeit. Társadalmi elkötelezettségünknek megfelelően is rendkívül fontos számunkra, hogy minél több kisgyermek sportoljon.
A Grosics Alapítvány, Kapusiskola évek óta részt vesz a Nagy Sportágválasztón, amely általában május végén, illetve szeptember végén kerül megrendezésre. Idén május 24-25.-én rendezték meg a Merkapt Sportközpontban.
Alapítványunknak nagyon fontos, hogy ezen a rendezvényen részt vehet, mert Grosics Gyula névadónk elképzelésének megfelelően minél több kisgyermekkel ismertethessük meg a labdarúgás, sport szépségeit. Társadalmi elkötelezettségünknek megfelelően is rendkívül fontos számunkra, hogy minél több kisgyermek sportoljon.
Büszkeségünkre idén is igen népszerűek voltunk a rendezvényen. A sportágválasztón általában több tízezer ember jelenik meg a két nap során. Hetesrúgó versenyünk évek óta az egyik legnépszerűbb rendezvény. Hosszú, folyamatos sorban várták a vállalkozók, hogy kipróbálhassák képességeiket. Kipróbálhatták magukat a bátor vállalkozók mind a kapuban, mind a labda mögött. Nagy öröm számunkra látni, hogy nem csak a kapura lövésben van nagyon sok vállalkozó. A kisgyermekek boldogan húzzák magukra a Grosics Kapuskesztyűt és a Grosics felszerelést és nagy komolysággal próbálják meg védeni a lövők bombáit. A labdarúgás kortalan itt is bebizonyosodott, legfiatalabb lövőnk 2 éves volt, legidősebb pedig Feri bácsi 90 évével. Örömünkre sokan megtisztelték a standunkat, csak egy pár példa. Dunai II. Antal olimpiai bajnok, többszörös magyar bajnok, gólkirály, aki még egy hetes rúgásra is vállalkozott. De velünk voltak a fiatalabb labdarúgó generáció tagjai is, egy sokszoros válogatott Lisztes Krisztián a Fradi egyik nagy ikonja. A legnagyobb sikert azonban Gróf Dávid a labdarúgó válogatott keret tagja, Magyar Bajnok most már a Fradi kapusa aratta. Nagy népszerűségnek örvendett, több száz autógramm kártyát osztott ki a gyerekeknek és több száz közös fotó készült vele.  Köszönjük neki is a támogatást.
A nálunk résztvevők egyébként a mi szerény számításaink, becsléseink alapján 1500 bátor vállalkozót jelentett. A próbálkozók döntő része a Grosics Alapítványhoz, Kapusiskolához kötődő ajándéktárggyal távozott. Boldogság volt látni ahogy a kisgyermekek kulcstartóinkkal, hűtőmágneseinkkel, zászlóinkkal távoztak.
A nagyszínpadon három boldog nyertest is kisorsoltak, akik a Grosics Alapítványhoz kötődő ajándékcsomaggal távozhattak. Azonban, hogy ezeket a feladatainkat végre tudja hajtani Alapítványunk támogatóinknak a segítségére is szükség volt. Külön köszönjük a RICOH HUNGARY támogatását!
Természetesen az ősszel szeptember végén az újból megrendezésre kerülő Nagy Sportágválasztón is részt veszünk.
AZ ELSŐ GROSICS ESPORT KUPÁNAK XV. KERÜLETI LAKOS A NYERTESE!
Ma ünnepelné 93. születésnapját az Aranycsapat kapusa,
A „Fekete párduc” nem csak kiváló labdarúgó, hanem divatforradalmár is volt: ő volt az első hálóőr, aki fekete mezben lépett a pályára. Ennek és ruganyosságának köszönhetően érdemelte ki becenevét.
Grosics Gyulát édesanyja papnak szánta, ám a Jóisten másként döntött: épp a vasárnapi misére tartott a 15 éves ifi labdarúgó, amikor a sportpálya előtt elhaladva az edző szólt neki, hogy a felnőtt csapat kapusa nem érkezett meg, be kell ugrania a helyére. A felnőttek között a fiatal sportolónak még nem volt tapasztalata, de magabiztosan védett és csapata, a Dorog biztos győzelmet aratott. Így indult az Aranycsapat kapusának legendás pályafutása.
Grosics Gyula életét a foci mellett a hit is végigkísérte. Sosem feledkezett meg arról, hogy egykor Isten szolgálatába kívánt állni, ezt a vállalását – ha nem is az egyház kötelékeiben -, de élete végéig megtartotta.
A Grosics Gyula által képviselt szellemiség iskola névadója is lett. A budapesti 11. kerületi Grosics Gyula Sport Általános Iskola több száz gyermeknek mutatja az általa kijelölt utat. Emellett nevét viseli a tatabányai stadion, a gyulai Grosics Labdarúgó Akadémia és a Grosics Gyula Kapusiskola.
Ma a „Fekete párducra” emlékezünk.
A FEKETE PÁRDUC 2014 JÚNIUS 13.-án TÁVOZOTT KÖZÜLÜNK.
88 éves korában elhunyt Grosics Gyula, magyar labdarugó, a legendás Aranycsapat kapusa.
Emlékezzünk Gyula bácsira ezzel a bejegyzéssel!
“Az Öregisten nem bírta egyedül nézni azt a fránya focivébét!”
KÖSZÖNET A GROSICS ALAPÍTVÁNY EMLÉKTORNA RÉSZTVEVŐINEK!
Alapítványunk 2017. június 11.-én megrendezte az első Grosics Gyula Emléktornát a Budai II. László Stadionban. A kispályás labdarúgótornán 13 csapat mérte össze erejét.
A tornán résztvevő csapatok:
Ferencváros Öregfiúk, Magyar Labdarúgó Szövetség, RICOH Hungary Kft., XV. kerületi Önkormányzat, Fővárosi Vízművek Zrt., Jármű Zrt., Poli Computer PC Kft., REAC SISE, Daikin Hungary Kft., T-System Magyarország, Újságíró Válogatott, Lázár Lovaspark, Grosics Alapítvány.
A tornán hivatásos játékvezetők vezették a mérkőzéseket.
Mint a névsorból látszik a futball társadalom széles rétegét lefedték az induló csapatok. A meghívott csapatok között volt azonban egy közös pont is. Mindannyian valamilyen formában támogatják a Grosics Alapítvány munkáját és ezáltal névadónk emlékének megőrzésében is közreműködnek.
A tornán több száz személy vett részt, nemcsak a résztvevő csapatok játékosai, hanem a meghívott vendégeken kívül még rengeteg érdeklődő is. Alapítványunk megpróbált egy igazi családi napot is szervezni, hogy közös szerelmünk a labdarúgás sportág művelése mellett a kilátogató családok és a kisgyermekek is jól érezhessék magukat. Mini játszóteret biztosítottunk a kisgyereknek. Próbáltunk arról is gondoskodni, hogy aki aktívan nem lép a labdarúgópályára a mérkőzések alatt igénybe vehesse Mátyás Csaba festőművész, karikatúrista munkáját. Bátran mondhatjuk, nagy sikere volt, folyamatosan dolgozott az egész nap folyamán a művész úr csak rajzolt, rajzolt és bizony sokan távoztak boldogan arcképükkel. Odafigyeltünk arra is, hogy nehogy éhesek és szomjasak maradjunk, ezért kb. 400 főre gulyáslevest készítettünk, illetve folyamatos büféellátást biztosítottunk a tornán részt vevőknek.
A Grosics Alapítvány és támogatója, Tápai Rita, a Ricoh Hungary Kft. marketing igazgatója az eredményhirdetés előtt átadtak egy nagyteljesítményű, ipari RICOH nyomtatót a XV. kerületi Összevont Óvodának, Balla Béláné óvodavezetőnek és Németh Angéla, XV. kerületi alpolgármester asszonynak.
Köszönjük a RICOH Hungary Kft. felajánlását!
Biztosak vagyunk benne, hogy a nyomtató jó kezekbe került. Reméljük, hogy Alapítványunk hagyományt teremtett és remélhetőleg a jövőben is tudjuk támogatni a XV. kerület és az Alapítványunk által közösen kiválasztott intézményt.
Az emléktornára természetesen mi nem csak, mint sporteseményre, hanem mintegy baráti társadalmi eseményre is tekintettünk. Az Emléktornán minden csapat díjazásban részesült, eredményétől függetlenül. Mi úgy gondoltuk, hogy a helyezések mellékesek, de ennek ellenére le kell írni az érmes csapatok nevét. A tornát a Lázár Lovaspark nyerte meg a REAC SISE előtt és a harmadik helyen nagy örömünkre a mi csapatunk a Grosics Alapítvány együttese futott be. Talán kicsit rendhagyó módon az eredményhirdetésnél mi nem osztottunk díjat a mezőnyjátékosoknak, góllövőknek, hanem helyettük két kapust díjaztunk. A két díjazott kapus Balajcza Szabolcs, aki a RICOH csapatában lépett pályára, illetve Zöldi Gábor az MLSZ kapusa volt. A két kapus az egyéni díj mellé egy-egy eredeti Grosics kapuskesztyűt kapott ajándékba.
A torna eredményhirdetése után jött a tombolasorsolásunk. A tombolasorsoláson 45 ajándékot nyerhettek meg azok a résztvevők, akik tombolajegyeket vásároltak és ezáltal is segítették Alapítványunkat. A nyereményeket nagylelkű támogatóink, a résztvevő csapatok illetve a Grosics Alapítvány ajánlotta fel. A nyeremények között komoly ajándékokat sorsoltunk ki. A nyomtatótól kezdve a magyar válogatott mezen át különböző focilabdák, Gróf Dávid NB I.-es Bajnokcsapat kapusának meze, kesztyűje, okostelefon, virtuális számítógépes szemüveg, okosóra, a Lázár lovasparkba szóló lovasbemutató és kétszemélyes vacsorameghívás és még sorolhatnánk tovább a nyereményeket.
Most pedig külön szeretnénk felsorolni és megköszönni Támogatóink segítségét, ami nélkül Alapítványunk nem tudna működni és az általunk tervezett első Grosics Gyula Emléktorna sem tudott volna ilyen színvonalon megvalósulni.
XV. kerületi Önkormányzat, RICOH Hungary Kft., Porsche Hungaria, Jármű Zrt., Caola, Daikin Hungary Kft., FMB Service Kft., Puskás Intézet, Magyar Labdarúgó Szövetség, Mister Sörház, T- System Magyarország, Poli Computer PC Kft., Full GSM, EVERNET Kft., Lázár Lovaspark, REAC SISE, SCHILLER Skoda Palota, Damasztor Kft., Ferencvárosi Torna Club, Szabó Zsolt Vízművek Sportköri Elnök, Gróf Dávid a Budapesti Honvéd kapusa, Sportprint Kft., Hivatásos Labdarúgók Szövetsége.
Nem feledkezhetünk meg azonban az önkéntes segítőinkről sem, akik a nap folyamán minden ellenszolgáltatás nélkül dolgoztak, tevékenykedtek. Csak hálával tartozhatunk nekik.
Az Emléktorna lezárásaként még egyszer szeretnénk megköszönni a résztvevőknek, illetve támogatóinknak, hogy a segítségükkel Gyula bácsiról névadónkról hozzá méltó módon tudtunk megemlékezni. Szeretnénk hagyományt teremteni így jövőre is megrendezzük az emléktornát.
„Tisztelet a Legendának a ma tehetségeinek tükrében.”
Megtekintem a rendezvényről készült képeket>>>
Megtekintem a rendezvényről készült képeket>>>
A KIHÍVÁS NAPJÁN A GROSICS KAPUSISKOLA „MEGKÜZDÖTT „A REAC SISE LABDARÚGÓIVAL!
A Kihívás Napján május 31.-én a Grosics Kapusiskola elfogadta a REAC SISE labdarúgóinak kihívását. A tét tárgya az volt, hogy kik a jobbak. A 11-es rúgók, vagy a Grosics Kapusiskola kapusa. A kihívásnak éreztük a súlyát, mert a kapuban ifj. Szűcs Lakost állítottuk be, aki nem mellesleg a REAC NB III-s felnőtt csapatának a kapusa is. Több száz gyermek közösen melegített be, majd korcsoportonként kipróbálták 11-es rúgó képességeiket. Minden korcsoport legjobb rúgói a Grosics Kapusiskolától ajándéktárgyakat nyertek. Természetesen itt ellenérdekeltek voltunk, nálunk is Szűcs Lali külön prémiumért dolgozott (Grosicsos ajándéktárgyakért). Ennek ellenére a REAC kis labdarúgói rendkívül ügyesek voltak, így rengeteg kis díjat vittek el tőlünk. Másfél órán keresztül több száz lövés zúdult kapunkra. Aki már állt kapuba, tudja milyen megterhelő egymás után több száz lövést védeni, elvetődni. De Lali keményen állta a sarat, köszönjük neki. Nagy örömünkre a Kihívás Napján a gyermekeknek sok örömet tudtunk szerezni, a mellet, hogy mozogtunk, sportoltunk. Jövőre a Kihívás Napján szintén vállaljuk a megmérettetést.
Megnézem a rendezvényen készült képeket>>>
NAGYSZERŰ RENDEZVÉNYEN VETTÜNK RÉSZT AZ ÚBUDAI VIZIMAJÁLISON!
Kapusiskolánk, Alapítványunk 2017. május 21.-re meghívást kapott a XI. kerületi kamaraerdei Ifjúsági Parkban megrendezett Vizimajálisra. Joggal merül fel a kérdés, hogy mit keresünk mi egy vízi majálison? A rendezvény nemcsak a vízi sportágakat, hanem más gyermekek által kedvelt sportágak bemutatására is szolgált. A Grosics Kapusiskola a XI. kerületben is működik, így természetes volt számunkra, hogy a meghívásnak eleget tegyünk és részt vegyünk a rendezvényen. Büszkén, szerénytelenség nélkül mondhatjuk, hogy programjaink nagy sikert arattak a résztvevők körében. Standunknál gyermekek játékos tesztlap kitöltésével, 7-es rúgással mulathatták az időt, illetve Grosics Gyula a Nemzet sportolójának az Aranycsapat kapusának életútjával ismerkedhettek meg. Most is bebizonyosodott, hogy a labdarúgás kortalan sport. A 7-es rúgó versenyünkön a legfiatalabb próbálkozónk Barnika volt, aki mindössze 2,5 éves. Legidősebb versenyzőnk Erzsike néni volt a nagymama 81 évével. Természetesen ők külön díjban részesültek. Kapusaink Szinyei Réka a Femina NB II.-es csapatának kapusa, illetve Kollár Szabolcs a REAC SISE NB II.-es Futsal csapatának kapusa komoly erőfeszítésre volt késztetve. Bizony a napon több száz rúgást bevállalni nem könnyű feladat. De volt segítségünk is. Nagy örömünkre a gyermekek egy része ki akarta gyakorlatban is próbálni milyen a kapuban állni, így lehetőséget biztosítottunk nekik a védésre. Felhúzták a Grosics kesztyűt és bizony volt köztük olyan gyermek, aki imponálóan védett. Reméljük, hogy a tudásuk mellett segített nekik a Grosics kesztyű is. A játékos tesztlapunkat, amelyet a gyermekeknek készítettünk támogatónk, a RICOH Hungary Kft.-vel közösen majdnem 500 fő töltötte ki. Aki részt vett 7-es rúgó bajnokságunkon, azok gyakorlatilag mind díjazásban részesültek. Kis zászló, Grosics toll, kulacs, kulcstartó, hűtőmágnes formájában. Több száz ajándéktárgyat osztottunk ki, öröm volt nézni a gyermekek, résztvevők boldogságát. De még nem volt vége! A programunk lezárásaként délután fél háromkor a nagy színpadon ajándéksorsolást tartottunk a teszt lap kitöltői között. A díjak ajándékcsomagok formájában kerültek kiosztásra, amelyet a RICOH Hungary ajánlott fel, illetve a Grosics Alapítványhoz kötöttek. Nagy siker volt, mivel a nyerteseink az ország minden részéről érkeztek, Hajdúböszörménytől a XV. kerületig.
Mi nagyon jól éreztük magunkat, reméljük, hogy a hozzánk ellátogatók is ugyanígy éreztek. Reményeink szerint, ha meghívást kapunk a jövő évben is ott leszünk a majálison.
A rendezvényről készült képek megtekintése>>>
Grosics Gyula az Aranycsapat kapusa, a Nemzet Sportolója 1926. február 04.-én született. Névadónk, 91. születésnapi évfordulóján a Grosics Alapítvány és Kapusiskola állandó emlékkiállítás megvalósításának tervével fordul Önökhöz.
Szeretnénk a világ egyik legnagyobb labdarúgójának a „Fekete Párducnak”, akit a világon valaha élt legjobb tíz kapus közé választottak, emlékét méltó módon ápolni a XV. kerületi Budai II. László Stadionban. Névadónk a leendő kiállítás helyszínén sportpályafutása után több mint egy évtizeden át a Volán SC elnökeként dolgozott. Az emlékkiállítás helyszínét a XV. kerületi palotai Önkormányzat nagylelkű felajánlással biztosítja.
Felkérjük Önöket, hogy aki támogatni szeretné kezdeményezésünket, tegye meg. Kérjük azokat is akik bármilyen Grosics Gyulához fűződő tárggyal, emlékkel rendelkeznek, akár csak egy fényképpel is keressenek meg minket.
Tisztelettel várjuk az anyagi támogatókat is, akikről állandó kiállításunkon külön meg fogunk emlékezni. Alapítványunk külön bankszámlaszámlát nyit és a felajánlásokat csak a kiállítás létrehozására használja fel.
Alapítványunk fontos, alapvető célja Grosics Gyula emlékének, sportpályafutásának, munkásságának, illetve szellemi örökségének ápolása.
Az a Nemzet, amely múltját nem ápolja és tiszteli az a jövőben nem fog tudni mire támaszkodni.
„Tisztelet a Legendának a ma tehetségeinek tükrében”
Az eseményhez kapcsolódó videót itt nézhetik meg>>>
Az eseményhez kapcsolódó interjút itt hallgathatják meg>>>
Közleményünket a következő honlapok jelentették meg:
Az emberek életében két év nem hosszú idő, nekünk is egy pillanat alatt eltelt ez az időszak. A Budai II. László Stadionban tartottuk meg születésnapi rendezvényünket 2016. október 3.-án. Az ünnepségünkön kb. 70 meghívott résztvevő volt jelen a teljesség igénye nélkül felsorolnánk pár meghívottat. Elfogadta meghívásunkat Szalay-Dobrovniczky Alexandra Főpolgármester-helyettes, Kozmann György sportért felelős Államtitkár-helyettes, Hajdú László XV. kerületi Polgármester, Dr. Pintér Gábor XV. kerületi Alporgármester, Buzánszky Jenő és családja, Dunai Antal olimpiai bajnok labdarúgó, Benkő László volt MLSZ elnök, Lisztes Krisztián, Szűcs Lajos válogatott labdarúgók, és még sorolhatnánk a résztvevőket. Külön kiemelnénk Grosics Gyula lányát Grosics Edinát illetve két kis unokáját, Tamást, és Emesét. Vendégeink a megérkezésük után elfoglalták helyeiket a stadion lelátóján majd elkezdődtek az ünnepi beszédek. Röviden bemutattuk kapusiskolánk két évét majd az ünnepi beszédek következtek. Először Szalay- Dobrovniczky Alexandra Főpolgármester-helyettes majd Dr. Pintér Gábor XV. kerületi Alpolgármester és végül Dunai Antal a Grosics Alapítvány részéről beszélt. Rendezvényünkön több megható pillanat is volt. De kiemelkedett az a váratlan pillanat, amikor a Grosics Alapítvány egyik fő támogatója a RICOH Hungary Kft képviselője Kustos Ferenc Kereskedelmi és Marketingigazgató a mikrofonhoz lépett és miután megtartotta rövid köszöntőjét a kapusiskolánk kis tanítványát Dénes Alexet váratlanul megajándékozta egy általuk gyártott multi funkciós nyomtatóval. Bizony mind Alex  illetve a lelátón ülő édesanya szemében is az öröm és a meghatódottság könnyei csillantak meg. E nemes gesztus után rövid bemutatóedzést tartottunk négy Grosics Kapusiskolás tanítvánnyal. A bemutatóedzés után felcsendült a Grosics himnusz dallama, és míg  hallgattuk a dalt egy pár perc erejéig a névadónk Grosics Gyula emlékét idézhették fel a résztvevők. Rendezvényünket ez után az ünnepi teremben zártuk. Meghívottaink kötetlen beszélgetéseik keretében sok-sok anekdotával fűszerezve is felidézték Gyula bácsi életét. Jól érezhették magukat, hisz a hivatalos program rég véget ért.
Köszönjük a részvevőknek, hogy megtiszteltek minket a második születésnapunkon!
Reméljük, hogy Kapusiskolánk még nagyon-nagyon hosszú ideig működni fog és ez által névadónk álmának meg fogunk tudni felelni és sok-sok tehetséges kapust nevelünk ki a magyar labdarúgásnak.
KAPUSISKOLÁNK MÚLTJÁNAK RÖVID BEMUTATÁSA
Kapusiskolánk névadója Grosics Gyula az Aranycsapat kapusa a szurkolók által a „Fekete Párducnak” becézett sportoló. Névadónkat a világ valaha élt 10 legjobb kapusa közé választották. Amire azonban mégis a legbüszkébb volt, hogy beválasztották a Nemzet Sportolói közé.
Gyula bácsi nagy álma volt, hogy létrehozzon egy olyan kapusiskolát, amely szakmailag, illetve nézeteinek sziklaszilárd értékrendjét képviseli. A mai anyagias, rohanó sokszor embertelen világban fontos, hogy legyenek erkölcsi támaszok és mérőpontok az emberek életében. És bizony Grosics Gyula az volt!
Gyula bácsi Alapítónk aktívan részt vett a szervezésben, sajnos halála miatt már nem érte meg 2014-ben a Kapusiskola megnyitását.
Fontos célunknak tekintjük, hogy olyan embert állítsunk példaként a fiatalok elé, akinek az életútja, értékrendje kapaszkodót tud nyújtani és utat tud mutatni a társadalom valamennyi tagjának.
Amikor megszületett a konkrét elképzelés nem is volt kérdés, hogy hol nyíljon meg Kapusiskolánk. Gyula bácsi kötődése a XV kerülethez és ehhez a Stadionhoz kiemelkedő volt, hisz a sportpályafutása után 15 éven keresztül ebben a Stadionban dolgozott, mint a Budapesti Volán Sportegyesület Elnöke.
Megkerestük a XV. kerület Önkormányzatát illetve a REAC Sportiskola SE-t és ők azonnal segítő támogatást nyújtottak és ez által, mi most büszkén kijelenthetjük, hogy megtaláltuk otthonunkat. Külön köszönetet mondunk ezért a segítségért.
Grosics Gyulát a közvélemény leginkább csak sportpályafutása révén ismeri. Gyula bácsinak volt egy másik legalább olyan értékes hétköznapi emberi arca is. Az apa, nagyapa illetve az az ember, aki a gyermekeket imádta. A nevét viselő Grosics Gyula Sporttagozatos Általános Iskolába még betegen is boldogan ment, hisz a kisiskolások mindig örömmel fogadták és szinte ő is megfiatalodott, még ha csak egy pár órára is.
Gyula bácsi egyik legfontosabb alapelve az volt, hogy minden gyermek, aki focizni szeretne, anyagi lehetőségeitől, születési helyétől és származásától függetlenül megvalósíthassa álmait, céljait a sport és akár az élet más területén is.
Ezért Kapusiskolánk egyik legfontosabb célja, Gyula bácsi emlékének ápolása mellett hogy támogassuk azon gyermekeket, akik sportolni szeretnének és anyagi lehetőségeik miatt nem juthatnak megfelelő képzéshez. Jelen pillanatban is 41 tanítványunk van. Nagy örömünkre több kis tanítványunkat NB I-es klubok illetve Labdarúgó Akadémiák már leigazolták.
Alapítványunk, amelyet 2016-ban Grosics Gyula lánya Grosics Edina alapított, és amely azóta a Grosics Kapusiskolát működteti,  minimális térítési díj mellett megpróbálja a magas szintű szakmai képzést biztosítani.
Alapítványunk a XV. kerületben élő illetve a Grosics Gyula Sporttagozatos Általános Iskola diákjai közül  évente 1-1 anyagilag is támogat.
Alapítványunk és Kapusiskolánk munkáját egyre többen támogatják.
Nem csak az anyagi támogatásokról van szó, hanem az erkölcsi támogatásokról is beszámolhatunk, hisz kapunk jó tanácsokat és érzékelünk sok segítő szándékot, ami sokszor többet ér még az anyagi eszközöknél is. Alapítványunkat, Kapusiskolánkat aki bármilyen formában is támogatja, tudjuk, hogy ez által, Gyula bácsi emlékét is ápolja. Nekünk, mint utódoknak méltónak kell lenni ehhez a feladathoz és mi természetesen megpróbálunk ennek megfelelni. Az a Nemzet, amely múltját nem ápolja és tiszteli az később a jövőben nem fog tudni mire támaszkodni. E nemzeti múlt szerves része Grosics Gyula és tevékenysége.
„Tisztelet a Legendának a ma tehetségeinek tükrében!”
CSEP-GÓL FC. 2015-16 év legjobb kapusa: Ecseri Máté!!!!!!!
Két éve ezen a napon hunyt el a Fekete Párduc.
Grosics Gyula játékával megreformálta a kor labdarúgását, tiszta szívével, hazája iránt érzett hűségével pedig nemcsak minden sportolónak, hanem minden magyar embernek példaként szolgálhat.
A Digi Sport Reggeli Start műsorában 2016.03.17-én a Grosics Gyula Kapusiskolával készített összefoglalót vetítette le adásban, amelyben betekintést nyerhettünk a kapusedzésekbe, valamint láthattuk az itt készült interjúkat és a Kapusiskola fiatal növendékeit.
Ide kattintva megtekinthetitek videónkat>>>
2016 januárjában a Fővárosi Törvényszék által hivatalosan be lett jegyezve a Grosics Alapítvány.
Az alapítvány a Grosics Gyula Kapusiskolát működteti. 2016 március 1-től a tagdíjat mindenki a Grosics Alapítvány számlájára, az adott hónap 15-ik napjáig szíveskedjen átutalni.
Grosics Alapítvány: OTP Bank
Közlemény: a sportoló neve, teljes- vagy fél hó
A Grosics Alapítványról a héten feltöltjük a nyilvános alapító okiratot és hosszabban bemutatjuk az alapítványt.
Grosics Gyula 90. születésnapja alkalmából rendezett ünnepségen a Grosics Gyula Kapusiskola és az Újbudai Grosics Gyula Általános Iskola közösen együttműködési szerződést írt alá.
Az eseményről készült cikket itt lehet elolvasni>>>
Az esményről készült videót itt lehet megtekinteni>>>
2016 FEBRUÁR 5.-én TARTOTTUK A GROSICS GYULA 90. SZÜLETÉSNAPI ÜNNEPSÉGET
A Grosics Gyula emlékéhez hű rendezvényen megjelentek olyan prominens személyiségek, mint Kozmann György Sportért Felelős Helyettes Államtitkár, Szalay-Bobrovniczky Alexandra Főpolgármester Helyettes, Hoffmann Tamás Polgármester, Berzi Sándor az MLSZ alelnöke, Benkő László az MLSZ volt elnöke és még más politikusok, sportvezetők, újságírók, támogatók.
Az esemény egy órás minőségi műsort foglalt magába, amelyet követően a Grosics Gyula kapusiskola és az Újbudai Grosics Gyula Általános Iskola közösen egy együttműködési szerződést írt alá, hogy a Kapusiskola a jövőben hosszútávon az intézmény kapuin belül működhessen.
Az ünnepség végén bejelentettük, hogy a Grosics Alapítvány minden tanév végén ötvenezer forinttal támogatni fog egy, az iskolában tanuló diákot, akit az iskola igazgatója jelöl ki a tanév végén.
Ezt követően minden egyes vendégnek egy Grosics Gyula Kapusiskola által összekészített ajándékcsomagot adtunk. Minden tanuló kapott egy Grosics Gyula Kapusiskola logóval ellátott tollat. Ezzel az együttműködési szerződéssel minden nap azon leszünk, hogy kineveljük a jövő fekete párducát.
Köszönet a magas szintű szervezésért Kis Mihály igazgató úrnak.
Külön köszönjük a támogatóinknak, a Daikin Hungary Kft-nek és a Kontex Kft-nek, hogy létrejöhetett az
Újbudai Grosics Gyula Kapusiskola.
HIMNUSZT ÍRTAK GROSICS EMLÉKÉRE
A 90. születésnapra rendezett ünnepségen az iskola diákjai elénekelték a szerzővel közösen a Grosics Gyula bácsi emlékére írt himnuszt.
Az eseményről készült cikket itt lehet elolvasni>>>
MEGNYITOTTUK AZ ÚJBUDAI GROSICS GYULA KAPUSISKOLÁT!
Az érdeklődők, kitöltött jelentkezési lappal vegyék fel a kapcsolatot iskolánk igazgatójával,
Kiss Tamással vagy az edzéseket vezető kapusedzővel, Szentpéteri Viktorral!
GROSICS GYULA, ISKOLÁNK ALAPÍTÓJA MA LENNE 90 ÉVES.
"Emléke legyen áldott, pihenjen nyugalomban, csendben."
Kereken 90 éve, pontosan ezen a napon egy hős született.
Egy nemzet, egy ország és sok ezrek hőse, millióknak példaképe. Grosics Gyula nem csak egy átlagos kapus volt. Ő volt A kapus. Legendái, történetei még mindig a mai napig töretlenül járják a világot pont úgy, ahogyan védte válogatottunk kapuját. Születésnapján rá emlékezünk, a világ egyik legjobb kapusára, a Fekete Párducra.
A videó itt tekinthető meg>>>
Grosics Gyula az Aranycsapat kapusa, a Nemzet Sportolója, a világ valaha élt tíz legjobb kapusa közé választott sportember halála után,
2016 januárjában alakult meg az Alapítvány.
Az Alapítvány kiemelt célja Grosics Gyula életútjának megismertetése, illetve emlékének ápolása, őrzése a magyar társadalom számára.
Az Alapítvány törekszik arra, hogy munkájában Grosics Gyula szellemi örökségét, amely a magyar nemzet irányában a hagyományaink illetve a sport területén
kimagasló volt, megismertesse a fiatal generációkkal, sportolókkal, és a tevékenységén keresztül továbbadja.
Az Alapítvány fontos feladatai közé tartozik Grosics Gyula életében is hangoztatott hitvallásának érvényre juttatása, mely szerint minden magyar gyermeknek
születési helyétől, anyagi lehetőségeitől függetlenül, meglegyen az esélye arra, hogy a labdarúgás területén elérje célját, és megvalósíthassa álmait.
A Grosics Alapítványt Grosics Edina , Gyula bácsi lánya alapította 2016 januárjában.
Kuratóriumi elnök: Kiss Tamás labdarúgó, Grosics Edina férje.
Kuratóriumi tagok: Benkő László volt MLSZ elnök, Gyula bácsi barátja és Dunai Antal olimpiai bajnok labdarúgó, Gyula bácsi sporttársa.
Az Alapítvány e nemes célok elérése érdekében megalapította és működteti a Grosics Kapusiskolát, amely működése révén is megpróbálja megőrizni
és továbbadni Gyula bácsi  szellemi és sportörökségét.
A Grosics Alapítvány anyagi lehetőségeinek mértékében Grosics Gyula elképzeléseinek mentén,
működési területén anyagilag is támogat arra rászoruló fiatal sportolókat.
Az Alapítvány mindent meg fog tenni azért, hogy ebben a folyamatosan változó világban olyan szilárd értékekkel bíró ember, mint Grosics Gyula  nézetei,
elképzelései, hitvallása, értékrendje ne halványuljon el.
Amennyiben e célokat eléri az Alapítványunk úgy a magyar labdarúgást és a társadalmunk fejlődését szolgáljuk.
fekete párduc - év. kerület labdarúgó kapusiskola - budapesti labdarúgó kapusiskolakapusiskola - kapusképzés - utánpótlás - labdarúgás  -  grosics alapítványxi. kerület labdarúgó kapusiskola - aranycsapat kapusa - foci grosics kapustábor - kapusiskola - budai kapusiskola - kapustábor
Irodai képalkotási eszközök és nyomdai megoldások
Újbudai Grosics Gyula Sport Általános Iskola